Minkejja li normalment l-għadd ta' testijiet jonqsu fi tmiem il-ġimgħa, fl-aħħar 24 siegħa saru 'l fuq minn 1,000 test. Is-Supretendent tas-Saħħa Pubblika, il-Professur Charmaine Gauci, bdiet il-bulettin mediku tal-lum b'aħbar oħra sabiħa hekk kif fiequ sitt persuni oħra mill-COVID-19, biex hekk l-għadd tal-pazjenti mfejqa issa jammonta għal 433. Madanakollu, fl-aħħar 24 siegħa, saru 1,120 test u minn dawn sitt persuni oħra rriżultaw pożittiv biex hekk ifisser li f'Malta hawn 58 każ attiv u l-kundizzjoni tibqa' waħda stabbli. Minn meta feġġ l-ewwel każ f'Malta, sa issa kien hawn 496 test. Fost il-persuni li fiequ mill-COVID-19, hemm żewġ pazjenti li għandhom 'il fuq minn 70 sena. Intant, fost il-pazjenti l-ġodda hemm anzjan ta' 89 sena li jinsab rikoverat f'Karin Grech u anke żewġ ħaddiema u pazjent li kellu kuntatt magħhom f'Mater Dei. Il-każijiet ġodda: L-għadd ta' pazjenti fl-isptarijiet għadu wieħed baxx Il-Professur Gauci spjegat kif l-għadd ta' pazjenti fl-isptarijiet għadu wieħed baxx. F'Mater Dei hemm żewġ pazjenti, tliet pazjenti fl-isptar Boffa u tlieta oħra fl-isptar St. Thomas.